Kommissionens forordning (EF) nr. 2496/2001

af 19. december 2001

om ydelse af udligningsgodtgørelse til producentorganisationerne for tunfisk leveret til forarbejdningsindustrien i perioden 1. januar-31. marts 2001

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter(1), særlig artikel 27, stk. 6, og

ud fra følgende betragtninger:

(1) Den udligningsgodtgørelse, der er fastsat i artikel 27 i forordning (EF) nr. 104/2000, tildeles på visse betingelser til EF's tunfiskproducentorganisationer for de mængder tunfisk, der blev leveret til forarbejdningsindustrien i det kvartal, som priskonstateringerne gjaldt, hvis både den gennemsnitlige salgspris på EF-markedet i det pågældende kvartal og importprisen, i givet fald forhøjet med den gældende udligningsafgift, på samme tid var lavere end 87 % af EF-producentprisen for den pågældende vare.

(2) En analyse af situationen på EF-markedet har vist, at både den gennemsnitlige kvartalssalgspris og importprisen, der er omhandlet i artikel 27 i forordning (EF) nr. 104/2000, for bugstribet bonit (Euthynnus (Katsuwonus) pelamis) i perioden 1. januar-31. marts 2001 var lavere end 87 % af den gældende EF-producentpris som fastsat ved Rådets forordning (EF) nr. 2764/2000(2).

(3) De transaktioner, der skal tages i betragtning ved fastlæggelsen af retten til godtgørelse, bør være de salg, for hvilke fakturaerne er dateret i det pågældende kvartal, og som er blevet lagt til grund for beregningen af den månedlige gennemsnitssalgspris, der omhandles i artikel 4 i Kommissionens forordning (EF) nr. 142/98(3).

(4) Ifølge artikel 27, stk. 2, i forordning (EF) nr. 104/2000 må godtgørelsen under alle omstændigheder ikke overstige hverken forskellen mellem udløsningstærsklen og den pågældende vares gennemsnitlige salgspris på EF-markedet eller et fast beløb svarende til 12 % af denne tærskel.

(5) De mængder, for hvilke der kan ydes udligningsgodtgørelse efter artikel 27, stk. 1, i forordning (EF) nr. 104/2000, må for det pågældende kvartal under ingen omstændigheder overstige de grænser, der er nævnt i stk. 3 i samme artikel.

(6) Mængderne af bugstribet bonit (Euthynnus (Katsuwonus) pelamis), som er solgt og leveret til forarbejdningsindustrien etableret på Fællesskabets toldområde, var i det pågældende kvartal højere end de mængder, der var blevet solgt og leveret i samme kvartal i de tre foregående fangstår. Da disse mængder overstiger den grænse, der er fastsat i artikel 27, stk. 3, i forordning (EF) nr. 104/2000, skal der foretages en begrænsning af den samlede mængde af disse varer, for hvilke der kan ydes godtgørelse.

(7) Som følge af de lofter, der i artikel 27, stk. 4, i forordning (EF) nr. 104/2000 er fastsat for godtgørelsen til hver producentorganisation, bør de støtteberettigede mængder fordeles mellem producentorganisationerne i forhold til disses respektive produktion i samme kvartal i fangstårene 1998-2000.

(8) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

Den udligningsgodtgørelse, der er fastsat i artikel 27 i forordning (EF) nr. 104/2000, ydes for perioden 1. januar-31. marts 2001 for nedennævnte varer:

>TABELPOSITION>

Artikel 2

1. Den samlede mængde pr. art, som der kan ydes godtgørelse for, udgør for:

>TABELPOSITION>

2. Fordelingen af den samlede mængde på de berørte producentorganisationer er angivet i bilaget.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. december 2001.

På Kommissionens vegne

Franz Fischler

Medlem af Kommissionen

(1) EFT L 17 af 21.1.2000, s. 22.

(2) EFT L 321 af 19.12.2000, s. 1.

(3) EFT L 17 af 22.1.1998, s. 8.

BILAG

Fordelingen mellem producentorganisationerne af de mængder tunfisk, der i henhold til artikel 27, stk. 4, i forordning (EF) nr. 104/2000 kan ydes udligningsgodtgørelse for i perioden 1. januar-31. marts 2001, med angivelse af mængderne for de forskellige godtgørelsesprocentsatser

>TABELPOSITION>